gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7979, del 14-02-2017 (2017/684)

Notificació de la sentència dictada en el procediment ordinari número 119/2016.
-------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/684


Organisme emissor
:   Jutjat de Primera Instància i Instrucció número 1 d'Ibi

Tipus de document
:   Edicte

Notificació de la sentència dictada en el procediment ordinari número 119/2016. [2017/684]  
Procediment ordinari número 000119/2016  
De: Banco Bilbao Vizcaya Argentaria, SA.  
Procuradora: Francisca Vidal Cerdá.  
Contra: Stephen Kavan Elliott i Christine Ann Elliott.  
En aquest procediment ordinari, seguit a instàncies de Banco Bilbao Vizcaya Argentaria, SA, contra Stephen Kavan Elliott i Christine Ann Elliott, s'ha dictat la sentència que, literalment, és com segueix:  
  
«Sentència número 1/2017  
Ibi, 10 de gener de 2017  
Javier Vara Pardo, jutge del Jutjat de Primera Instància número 1 d'Ibi, he vist aquestes actuacions de judici ordinari número 119 de l'any 2016, seguides a instàncies de Banco Bilbao Vizcaya Argentaria, representada per la procuradora la senyora Vidal Cerdá, contra Stepher Kavan Elliot i Christine Ann Elliot, declarats en situació de rebel·lia processal, en què consten els següents:  
[?]  
Dispositiva  
Estime totalment la demanda interposada a instàncies de Banco Bilbao Vizcaya Argentaria, representada per la procuradora la senyora Vidal Cerdá, contra Stepher Kavan Elliott i Christine Ann Elliot, declarats en situació de rebel·lia processal, i condemne l'esmentada part demandada a pagar solidàriament a l'actor la quantitat de 13.755,72 euros, més l'interés legal.  
Tot això fent imposició expressa de les costes a la part demandada.  
  
Contra aquesta resolució es pot interposar un recurs d'apel·lació que s'haurà d'interposar davant de l'Audiència Provincial d'Alacant dins del termini de 20 dies comptadors des de l'endemà que es notifique.  
Aquesta és la meua sentència, que pronuncie, mane i firme».  
  
I atés que els demandats, Stephen Kavan Elliott i Christine Ann Elliott, es troben en parador desconegut, expedisc aquest edicte a fi que els valga de notificació de forma deguda.  
  
Ibi, 10 de gener de 2017.- El lletrat de l'Administració de justícia: Santiago González Hernández.
Diari Oficial de la Generalitat Valenciana


Sumari del DOGV 8159, del 30-10-2017 (2017/9495)

RESOLUCIÓ de 16 d'octubre 2017, de la Conselleria d'Habitatge, Obres Públiques i Vertebració del Territori, per la qual es ratifica l'adhesió del municipi d'Alaquàs a l'Autoritat de Transport Metropolità de València.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8159

Data del DOGV
:   30-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9495


Data del document
:   16-10-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 16 d'octubre 2017, de la Conselleria d'Habitatge, Obres Públiques i Vertebració del Territori, per la qual es ratifica l'adhesió del municipi d'Alaquàs a l'Autoritat de Transport Metropolità de València. [2017/9495]  
De conformitat amb el que disposa l'article 5.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, una vegada examinat el certificat remés per l'Ajuntament d'Alaquàs de l'acord del Ple d'aquest ajuntament celebrat en sessió del 28 de setembre de 2017, sobre l'adhesió a l'Autoritat de Transport Metropolità de València, resolc:  
  
  
Únic  
Ratificar l'adhesió del municipi d'Alaquàs a l'Autoritat de Transport Metropolità de València.  
  
València, 16 d'octubre de 2017.- La consellera d'Habitatge, Obres Públiques i Vertebració del Territori: M.ª José Salvador Rubert.
Diari Oficial de la Generalitat Valenciana


Sumari del DOGV 7956, del 12-01-2017 (2016/10757)

Informació pública de la proposició de delimitació parcial del camí ramader assagador de les Bateries, en el tram que creua la finca denominada Font de la Carrasca, al terme municipal de Castalla, província d'Alacant. Expedient número FORECLAVP 01/2009.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2016/10099


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la proposició de delimitació parcial del camí ramader assagador de les Bateries, en el tram que creua la finca denominada Font de la Carrasca, al terme municipal de Castalla, província d'Alacant. Expedient número FORECLAVP 01/2009. [2016/10472]  
Amb data 18 de febrer de 2016 es va autoritzar l'inici de l'expedient de delimitació parcial del camí ramader número 5, denominat assagador de les Bateries, en el tram que creua la finca denominada Font de la Carrasca, al terme municipal de Castalla, província d'Alacant (expedient FORECLAVP 01/2009).  
Una vegada finalitzades les operacions de fitació, en compliment del que disposa l'article 86 de la Llei 30/1992, de 26 de novembre, del règim jurídic de les administracions públiques i del procediment administratiu comú, es fa públic, perquè se'n prenga coneixement, que l'esmentada proposició estarà exposada a l'Ajuntament de Castalla i que podrà ser consultat l'expedient complet en el Servei Territorial de Medi Ambient, de la Direcció Territorial d'Alacant, de la Conselleria d'Agricultura, Medi Ambient, Canvi Climàtic i Desenvolupament Rural, ubicat al carrer del Professor Manuel Sala, 2 (horari d'atenció al públic de 09.00 h a 14.00 h), durant el termini d'un mes a partir de l'endemà de la publicació d'aquest anunci en el Diari Oficial de la Generalitat Valenciana.  
Durant aquest termini, totes les persones interessades podran presentar les al·legacions o les reclamacions que els afecten, juntament amb els documents originals o les fotocòpies compulsades que estimen pertinents, en les esmentades oficines o en qualsevol dels organismes que recull l'article 38.4 de l'esmentada Llei 30/1992.  
  
Alacant, 14 de novembre de 2016.- La directora territorial de la Conselleria d'Agricultura, Medi Ambient, Canvi Climàtic i Desenvolupament Rural d'Alacant: Carmen Catalá Galván.
Diari Oficial de la Generalitat Valenciana


Sumari del DOGV 8045, del 22-05-2017 (2017/4222)

Formalització de contracte número 20/16. Definició i desenvolupament d'una estratègia de màrqueting en línia de la Comunitat Valenciana 2017-2018.
--------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4222


Data del document
:   05-05-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * contracte de serveis
    * adjudicació de contracte administratiu

Formalització de contracte número 20/16. Definició i desenvolupament d'una estratègia de màrqueting en línia de la Comunitat Valenciana 2017-2018. [2017/4222]  
1. Entitat adjudicadora  
a) Organisme: Agència Valenciana del Turisme (CIF: W4106330V).  
b) Dependència que tramita l'expedient: Secció de Contractació.  
c) Número d'expedient: 20/16.  
d) Adreça d'internet del perfil del contractant:  
 www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció de l'objecte: definició i desenvolupament d'una estratègia de màrqueting en línia de la Comunitat Valenciana 2017-2018.  
c) CPV: 43737827, 34919535.  
d) Diari oficial i data de publicació de l'anunci de licitació:  
- DOUE: 03.12.2016.  
- BOE: 22.12.2016.  
- DOCV: 14.12.2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Un milió sis-cents vint-i-huit mil cinc-cents setanta-cinc euros (1.628.575,00 ?), IVA no inclòs.  
  
5. Formalització del contracte  
a) Data d'adjudicació: 20.03.2017.  
b) Data de formalització del contracte: 03.05.2017.  
c) Contractista: MEC Mediterránea, SA.  
d) Nacionalitat: espanyola.  
e) Import d'adjudicació: un milió dos-cents huitanta-tres mil sis-cents seixanta euros (1.283.660,00 ?), IVA exclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'oferta econòmicament més avantatjosa per l'aplicació dels criteris establits per a l'adjudicació del contracte.  
  
  
València, 5 de maig de 2017.- La directora de l'Agència Valenciana del Turisme: Raquel Huete Nieves.
Diari Oficial de la Generalitat Valenciana


Sumari del DOGV 8153, del 20-10-2017 (2017/9281)

CORRECCIÓ d'errades de la convocatòria de places de personal docent i investigador en règim de contractació laboral de 6 d'octubre de 2017.
-------------------------------------------------------------------------------------------------------------------------------------------

### Dades del document

Número de DOGV
:   8153

Data del DOGV
:   20-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9281


Data del document
:   18-10-2017

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la convocatòria de places de personal docent i investigador en règim de contractació laboral de 6 d'octubre de 2017. [2017/9281]  
Detectat error material en l'annex I de la convocatòria de places de personal docent i investigador en règim de contractació laboral de data 6 d'octubre de 2017 (DOGV 18.10.2017), es procedeix a la seua rectificació, segons detall:  
En la plaça DC02346,  
On diu:  
«Duració: fins al final del curs acadèmic»;  
Ha de dir:  
«Duració: fins al final del curs acadèmic, condicionada a la duració de l'excedència de l'ocupant de la plaça».  
S'ha d'afegir com a requisit específic: llicenciatura o grau en Matemàtiques.  
  
Alacant, 18 d'octubre de 2017.- El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.
Diari Oficial de la Generalitat Valenciana


Sumari del DOGV 8004, del 21-03-2017 (2017/2042)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a una activitat de centre recreatiu, esportiu i d'oci consistent en la pràctica d'airsoft, amb serveis complementaris (expedient 2017/0040), al terme municipal de Soneja, ubicada al polígon 1, parcel·la 501.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8004

Data del DOGV
:   21-03-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2042


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a una activitat de centre recreatiu, esportiu i d'oci consistent en la pràctica d'airsoft, amb serveis complementaris (expedient 2017/0040), al terme municipal de Soneja, ubicada al polígon 1, parcel·la 501. [2017/2042]  
Joaquín Farinós Ferragut, ha sol·licitat declaració d'interès comunitari per a una atribució d'ús i aprofitament en sòl no urbanitzable, relativa a una activitat de centre recreatiu, esportiu i d'oci consistent en la pràctica d'airsoft, amb serveis complementaris (expedient 2017/0040), al terme municipal de Soneja, ubicada al polígon 1, parcel·la 501.  
  
De conformitat amb allò que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en què les persones interessades poden consultar l'expedient de declaració d'interés comunitari, l'estudi d'integració paisatgística, i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, avinguda del Mar, número 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 9 de març de 2017.- El cap del Servei Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 8150, del 17-10-2017 (2017/8580)

Notificació de la sentència dictada en el judici verbal número 494/2013.
------------------------------------------------------------------------

### Dades del document

Número de DOGV
:   8150

Data del DOGV
:   17-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8580


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 494/2013. [2017/8580]  
Demandant: Empresa Mixta Valenciana de Aguas, SA (EMIVASA).  
Procuradora: M.ª Gloria Benlloch Soriano.  
Demandat: Kavish Arshad Mehmood Parveen.  
Carmen Ramos Fernández, secretària del Jutjat de Primera Instància número 11 de València, faig saber que en el procés de judici verbal (250.2) 000494/2013, seguit en aquest jutjat a instàncies de l'Empresa Mixta Valenciana de Aguas, SA (EMIVASA), contra Kavish Arshad Mehmood Parveen, en parador ignorat, s'ha dictat la sentència, de data 10 de juny de 2016, que té la dispositiva que, literalment, és com segueix:  
  
«Estime la demanda presentada per EMIVASA contra Ka  
vish Arshad Mehmood Parveen i declare resolt el contracte d'abonament al subministrament i manteniment de comptador concertat entre les parts a causa de l'incompliment de l'obligació de pagament de les factures generades pel consum d'aigua, i condemne Kavish Arshad Mehmood Parveen a sotmetre's a aquesta declaració i a pagar a l'actora la suma de 1.267,86 euros, en concepte de subministrament efectuat i no satisfet, i les sumes futures que es produïsquen, i interessos.  
Respecte de la pètita que fa referència a l'autorització d'entrada a l'immoble en execució de sentència, es disposarà si escau.  
Respecte de les costes, pertoca imposar-les a la part demandada.   
Comuniqueu aquesta resolució a les parts i feu-los saber que no és ferma i que, en contra, no s'hi pot interposar el recurs d'apel·lació.  
  
Així ho pronuncie, ho mane i ho firme.»  
  
Atés que es desconeix el domicili o la residència actuals de la part demandada, per la diligència d'ordenació de 27 d'abril de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana.  
  
València, 27 d'abril de 2017.- La secretària judicial: Carmen Ramos Fernández.
Diari Oficial de la Generalitat Valenciana


Sumari del DOGV 8002, del 17-03-2017 (2017/1393)

Notificació de la sentència dictada en el procediment de divorci contenciós número 4/2016.
------------------------------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1393


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 4/2016. [2017/1393]  
Família. Divorci contenciós número 000004/2016  
Judici: família. Divorci contenciós número 000004/2016  
Part demandant: Saúl Espinosa Santana.  
Part demandada: María del Carmen Lugo Fernández.  
Sobre: divorcis no consensuats.  
En el judici a què es fa referència s'ha dictat la resolució que conté la dispositiva que, literalment, és com segueix:  
  
«Dispositiva  
Estime la demanda plantejada per Saúl Espinosa Santana, i en representació seua pel procurador dels tribunals Ricard Simó Pascual i assistida de la lletrada Giselle Torres Baños, contra María del Carmen Lugo Fernández, declarada en rebel·lia processal, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
Tot això sense fer una condemna especial a les costes d'aquest procediment.  
I una vegada siga ferma aquesta resolució, trameteu-ne un testimoniatge al registre civil on figure inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'anotarà al llibre corresponent, se'n portarà un testimoniatge a les actuacions originals i es notificarà a les parts, fent-los saber que, contra aquesta sentència, podran interposar en aquest jutjat un recurs d'apel·lació, dins dels 20 dies següents a la notificació, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.»  
Atés que es desconeix el domicili o la residència actuals de la part demandada, per la resolució de 20 de gener de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació a la demandada, María del Carmen Lugo Fernández.  
  
València, 20 de gener de 2017.- La lletrada de l'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 8054, del 02-06-2017 (2017/4669)

Informació pública del Projecte d'execució de l'auditori municipal.
-------------------------------------------------------------------

### Dades del document

Número de DOGV
:   8054

Data del DOGV
:   02-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4669


Organisme emissor
:   Ajuntament de Xàbia

Tipus de document
:   Anunci

Informació pública del Projecte d'execució de l'auditori municipal. [2017/4669]  
L'Alcaldia, amb data 24 de maig de 2017, ha dictat el Decret núm. 2017-0668, mitjançant el qual es resol:  
  
«Sotmetre a informació pública, amb caràcter previ a la seua aprovació, el Projecte d'execució de l'auditori municipal, per un termini de 20 dies, a l'efecte de justificar que no perjudica tercers, mitjançant la publicació en el Diari Oficial de la Generalitat Valenciana, al tauler d'edictes de la casa consistorial i en premsa escrita de gran difusió; estarà a disposició del públic en dependències municipals situades al Portal del Clot, núm. 2.»  
  
Cosa que es fa pública perquè se'n prenga coneixement.  
  
Xàbia, 24 de maig de 2017.- L'alcalde president: Francisco J. Chulvi Español.
Diari Oficial de la Generalitat Valenciana


Sumari del DOGV 8052, del 31-05-2017 (2017/4132)

Notificació de la sentència dictada en el procediment de modificació de mesures número 1413/2015.
-------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4132


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment de modificació de mesures número 1413/2015. [2017/4132]  
Procediment: família, modificació mesures supòsit contenciós 1413/2015.  
De: Vivian Blanca Münch.  
Procurador: Agustín Martí Palazón.  
Contra: Scott Münch.  
Lletrada de l'Administració de justícia: Dunia María Valero Morant.  
  
En aquest procediment, seguit a instàncies de Vivian Blanca Münch contra Scott Münch, s'ha dictat la Sentència número 39/27, que, literalment, en extracte, és com segueix:  
  
«Estime la demanda formulada per Vivian Blanca Münch, representada pel procurador Agustín Martí Palazón, contra Scott Münch, declarat en rebel·lia processal, i, en conseqüència, dispose la modificació de les mesures adoptades en la sentència, de data 23 de març de 2015, en els punts següents:  
l. Dispose privar Scott Münch de la pàtria potestat sobre el seu fill, D. P. M., amb tots els pronunciaments inherents a aquesta declaració, i l'atribuïsc de forma exclusiva a la mare. Modifique d'aquesta manera la clàusula cinquena del conveni regulador aprovat per la sentència esmentada anteriorment.  
2. Dispose suspendre el règim de visites establit en la clàusula cinquena del conveni de data 14 de maig de 2014, aprovat per la sentència esmentada abans.  
3. Deixe sense efecte la necessitat d'autorització d'ambdós progenitors perquè el menor, D. P. M. puga eixir del territori espanyol.  
Tot això sense fer una condemna expressa a costes.  
Incloeu aquesta resolució al llibre de sentències, i deixeu-ne un testimoniatge unit a les actuacions.   
Notifiqueu aquesta sentència a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies des de l'endemà que es notifique.  
Aquesta és la meua sentència, en nom del rei, que pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa Ana Mª Verdejo López, la qual la va dictar mentre celebrava audiència pública el dia de hui. En done fe.»  
  
I atés que el demandat, Scott Münch, amb NIE X288..., es troba en parador desconegut, expedisc aquest edicte a fi que li valga de notificació de forma deguda.  
  
Dénia, 9 de juny de 2015.- La lletrada de l'Administració de justícia: Dunia María Valero Morant.